
Hrvatska komedija „Sedmo nebo”, redateljice i scenaristice Jasne Nanut dostupna je odmah na Max streaming platformi. Premijera na HBO kanalu će biti 6. lipnja u 20:00h. 

Ostavljanje žene i novi početak treba dobro izvježbati! Nino Radman (Krešimir Mikić),  je čovjek s previše žena i premalo vremena, hodajući recept za katastrofu. Pokušavajući priznati ženi (Iva Mihalić)  da se zaljubio u drugu (Iva Jerković Oreški), traži pomoć „stručnjaka“ čiji ga savjeti vode u još veći kaos. U strahu od žene, Ninova paranoja sve više raste, a on se pretvara u tempiranu bombu. Hoće li trijumfirati ili krahirati, otkriva ova komedija neočekivanih obrata, u kojoj je samo jedna stvar veća od Ninovih problema – njegov tlak.

„U životu nam općenito nedostaje smijeha, pogotovo u ova politički korektna vremena kad smo prisiljeni vagati svaku riječ, i zato me baš veseli što je „Sedmo nebo“ putem Max streaming usluge sada dostupno i u regiji. Kao što je to često u komedijama, u Sedmom nebu je sve naopako, ono što je nekad bila Almodóvarova žena na rubu živčanog sloma, danas je muškarac. No, pokušavajući dosegnuti sedmo nebo, glavni lik Nino sve se više zapetljava u vlastite laži, a sa svakim novim pokušajem da prizna ženi gorku istinu, ulazi u sve veći strah od nje. Muški gledatelji iz Zagorja koji su se u njemu prepoznali rekli su da ovo nije komedija već horor, dakle - gledati na vlastitu odgovornost“ – izjavila je redateljica i scenaristica Jasna Nanut.

Ovaj šarmantni film o čovjeku na rubu živčanog sloma proglašen je od kritičara 'najvećim slatkišem novije hrvatske kinematografije”.

U glavnim ulogama su Krešimir Mikić, Iva Jerković Oreški, Iva Mihalić, Nikša Butijer, Dejan Aćimović, Petar Ćiritović i Mario Petreković. Redateljica je Jasna Nanut, producent Hrvoje Osvadić, a zajedno potpisuju scenarij filma. 

Na Maxu možete pronaći i veliku bazu ostalih filmova i serija iz lokalne produkcije.


O tvrtki Warner Bros. Discovery 
Warner Bros. Discovery (NASDAQ: WBD) je vodeća globalna tvrtka iz područja medija i zabave, koja stvara i distribuira najdiferenciraniji i najpotpuniji svjetski portfelj sadržaja i brendova na području televizije, filma i streaminga. Prisutni u više od 220 zemalja i teritorija i na 50 jezika, Warner Bros. Discovery inspirira, informira i zabavlja publiku širom svijeta kroz svoje kultne brendove, među kojima su: Discovery Channel, discovery+, BluTV, CNN, DC, Eurosport, HBO, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, Max, Animal Planet, Science Channel, Warner Bros. Film Group, Warner Bros. Television Group, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i drugi. Za više informacija posjetite http://www.wbd.com.

O Maxu
Max je streaming platforma Warner Bros. Discoveryja koja nudi sadržaj vrhunske kvalitete za cijelo kućanstvo. Sa svojim personaliziranim korisničkim iskustvom koje donosi jedinstvene priče, od najboljih nesceniranih do skriptiranih sadržaja vrhunske kvalitete, Max je glavno odredište za HBO Originals, Warner Bros. filmove, Max Originals, DC univerzum, čarobnjački svijet Harryja Pottera, kao i za proširenu ponudu sadržaja za djecu i obitelj brendova poput Cartoon Networka i Discovery Kids, animirane sadržaje za odrasle iz Adult Swima te najbolje programe iz područja hrane, doma, reality serija, životnog stila i dokumentaraca vodećih brendova poput  Discovery Channela, Discovery Home & Healtha, ID-a i mnogo više, sve na jednom mjestu. Platforma je lansirana na području SAD-a u svibnju 2023. godine, te na 39 teritorija diljem Latinske Amerike i na Karibima 27. veljače ove godine.

